Aga mida ma siis bussis kuulsin? Njah, üht dialoogikatket vaid. Mu selja taga istunud meesterahvas kuulutas kaaslasele, et modellisaate finaali ta vahele ei jäta: "Huvitav ju, kuidas naised omavahel tiitli pärast kaklevad!" Vaat  siis. Ma poleks iialgi uskunud, et naissugu oma kapriiside, PMSi ja hüsteeriahoogudega võib meeste jaoks tõepoolest põnev uurimisobjekt olla. Õieti arvasin ma, et mehed ei pane meie kapriise tähelegi.